Höfundur : Gunnar Gunnarsson • Skrifað : 26. nóvember 2019 . Íbúafundur verður haldinn í félagsheimilinu Miklagarði á Vopnafirði í dag um skipulag skógræktar í sveitarfélaginu . Yfirskrift fundarins er „ Skógar til framtíðar á Vopnafirði – hvar viljum við hafa skóg og hvar ekki ? “ Meðal ræðumanna verður Þröstur Eysteinsson , skógræktarstjóri sem kynnir vinnu við gerð nýrrar skógræktarstefnu og hvaða áhrif hún hefur á Vopnafirði . Þá mun Else Möller , skógfræðingur á Vopnafirði , fara yfir stöðuna í skógrækt á Vopnafirði í dag . Samkvæmt kynningu verður á fundinum umræður um spurningar eins og hvort auka eigi skógrækt á Vopnafirði til að binda kolefni og byggja upp skógarauðlindina til framtíðar , hvaða stefnu eigi að móta þar í skógrækt , meðal annars með hliðsjón af landshlutaáætlunum í skógrækt og hvernig eigi að tilgreina skóga , skógræktarsvæði og aðrar áherslur skógrækt í Vopnafirði .